Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Entisen sisäministeri Sa'arin kerrotaan harkitsevan paluuta politiikkaan -
pyrkimyksenään syrjäyttää Netanjahu Likudin johdosta.
Hamasin poliittisen siiven johtaja Khaled Meshaal kiitteli EU-maita -
näiden viimeaikaisista äänestyksistä palestiinalaisvaltion tueksi.
Keskiviikkoisessa onnettomuudessa miljoonia litroja raakaöljyä -
valui noin 80 hehtaarin alueelle luonnonpuistossa Etelä-Israelissa.
Viranomaisten mukaan alueen palautumisessa voi kestää 50 vuotta.
Entinen sisäministeri Gideon Sa’ar harkinnee paluuta politiikkaan.
Hän jätti vain muutama kuukausi sitten -
paikkansa Netanjahun koalitiossa ja Likud-puolueessa.
Likudin lähteiden mukaan Sa’ar koettiin -
luontevaksi seuraajaksi Netanjahulle. Sa'ar ei ole hylännyt ajatusta -
vaalikilpa-asetelmasta Netanjahua vastaan Likudin johtajuudesta.
Sisäministerikautensa aikana Sa’ar aiheutti julkista närkästystä, -
kun hän päätti sakkojen antamisesta kaupoille, jotka ovat auki sapattina.
Sa’arin ja Netanjahun välit ovat olleet kauan huonot.
Ne kärjistyivät edelleen Sa’arin asetuttua Lapidin kannalle -
varojen ohjaamisessa puolustusministeriöltä -
opetus- ja sosiaaliministeriöille.
Likud-virkamiehet lähestyivät Sa'aria, koska hänen mahdollisuutensa -
päihittää Netanjahu esivaaleissa ovat parhaimmat.
He pelkäävät Netanjahun johtavan puoluetta -
kuten vuosina 1999 ja 2006, jolloin hallituspaikka menetettiin.
16-vuotias palestiinalaistyttö pidätettiin eilen tarkastuspisteellä -
Jerusalemissa, kun hän oli lähestynyt poliiseja ja vartijaa -
veitsi kädessään huutaen "jihad".
Poliisit ja turvamies olivat hajottamassa mielenosoitusta -
Ramallahin ja Jerusalemin välisellä tarkastuspisteellä, -
kun he huomasivat tytön.
Tämä alkoi kävellä heitä kohti veitsi kädessään.
Viranomaiset ampuivat ilmaan ja pidättivät tytön.
Tyttö kertoi esikuulusteluissa tulleensa Länsirannan Kalkiliasta -
aikomuksenaan tappaa juutalaisia.
Hamasin poliittinen johtaja Meshaal väitti britti-tv-haastattelussa, -
että pääministeri Netanjahu on vastuussa -
terrori-iskujen yltymisestä Israelissa.
Hän sanoi iskuja palestiinalaisten spontaaniksi reaktioksi.
Kun Meshaalilta kysyttiin Jerusalemin synagogaiskusta, -
jossa neljä rabbia ja druusipoliisi saivat surmansa, -
hän syytti Netanjahua ja sanoi, että palestiinalaiset -
ovat menettäneet toivonsa ja ajautuvat siksi uskonnolliselle äärilaidalle.
Meshaal sanoi, että vaikka Hamas on sitoutunut kahden valtion ratkaisuun, -
se ei luovu taistelusta ennen kuin palestiinalaisvaltio on perustettu.
Hän tyrmäsi presidentti Abbasin turvallisuusyhteistyön Israelin kanssa.
Hamas-johtaja ylisti myös EU-maiden symbolisia äänestyksiä -
palestiinalaisvaltion perustamisen tueksi. Meshaalin mukaan -
maailma on alkanut herätä palestiinalaisasian oikeellisuudelle.
Hamas kehotti palestiinalaispuolueita -
jatkamaan dialogia palestiinalaisten yhteishallituksen tulevaisuudesta.
Hallitusmuutokset vaatisivat kansallista konsensusta.
Yhteishallituksen 6 kk:n kausi päättyy tiistaina, minkä jälkeen äänestetään -
palestiinalaisten presidentistä ja lakiasäätävästä neuvostosta.
1. maailmansodassa taistelleen -
englantilaisen sotilaskomentajan tuhkat haudattiin uudelleen Israeliin.
Seremoniaan osallistuivat komentajan pojanpoika, -
presidentti Rivlin, pääministeri Netan- jahu ja puolustusministeri Ja’alon.
Everstiluutnantti John Henry Patterson oli v. 1867 syntynyt kristitty sionisti.
Sodan aikana hän komensi juutalaislegioonaa.
Hän nousi myöhemmin kuuluisuuteen -
leijonanmetsästäjänä Afrikassa sekä juutalaisvaltion suurena tukijana.
Patterson ja hänen vaimonsa tuotiin Israeliin, -
sillä everstin toive oli tulla haudatuksi Pyhälle maalle Avihailiin, -
jossa lepää myös muita legioonan sotilaita.
Siellä sijaitsee myös juutalaispataljoonan museo.
Netanjahu ja Ja’alon laskivat seppeleet Pattersonin haudalle.
Netanjahu sanoi, että Pattersonin perustama juutalaislegioona -
toimi Israelin sotavoimien perustana, -
joten häntä voisi kutsua Israelin armeijan ”kummisedäksi”.
Ei ole liioittelua, että isoisäsi, everstiluutnantti Patterson, -
komensi ensimmäistä juutalaistaistelujoukkoa -
lähes kahteen vuosituhanteen.
Häntä voi näin ollen kutsua Israelin armeijan "kummisedäksi".
Netanjahu kertoi isänsä tehneen yhteistyötä everstin kanssa -
sionismin edistämiseksi USA:ssa -
ja nimenneen poikansa Yonatanin tämän mukaan.
Keskiviikkona sattuneessa onnettomuudessa -
miljoonia litroja raakaöljyä pääsi valumaan -
laajalti luonnonpuistoalueelle Etelä-Israelissa.
Viranomaisten mukaan alueen palautumisessa voi kestää 50 vuotta.
Ympäristöministeriö on julkaissut kuvamateriaalia alueesta, -
joka on 18 km Eilatista pohjoiseen.
Israelin radion mukaan -
vuoto tapahtui öljyputken huoltotöiden yhteydessä.
Kolme ihmistä joutui sairaalaan -
hengitettyään vuodosta vapautuneita höyryjä.
Vuoto saatiin pysähtymään ennen kuin se ehti ylittää Jordanian rajan.
Jordanialaisviranomaisten mukaan useita jordanialaisia hakeutui -
sairaalaan höyryjen hengittämisestä, -
mutta he eivät tarvinneet hoitoa.
Israelilaistiedotusvälineiden mukaan Israelin hallitus toivoo, -
että puolustusbudjettiin saataisiin merkittävä lisä sosiaalipalveluista.
Knessetin talouskomitea keskustelee maanantaina -
2,5 miljardin sekelin lisäyksestä tämän vuoden puolustusbudjettiin, -
mikä vastaa noin 510 miljoonaa euroa.
Komitea pohtii tiistaina myös uutta 257 miljoonan euron lisäystä.
Osa otettaisiin varoista, jotka on tarkoitettu -
viime kesän 50-päiväisen Gazan sodan kustannusten kattamiseksi.
Loput otettaisiin sosiaalipalveluista.
71,5 miljoonaa euroa leikattaisiin päivähoitokeskuksista -
ja 40,8 milj. euroa otettaisiin opetusbudjetista.
Lisäksi 8,16 milj. euroa leikattaisiin -
uudelta holokaustiselviytyjien viranomaiselta.
Knessetjäsen, työväenpuolueen Shafir -
kritisoi tekoa poliittiseksi opportunismiksi.
Hän syytti Netanjahua, joka johtaa nyt valtiovarainministeriötä, -
varojen leikkaamisesta kansalaisia satuttavalla tavalla.
Komitean puheenjohtaja Smolianski sanoi, -
että toimenpide on pääasiassa tekninen.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Ajantasaista tietoa Facebook- sivullamme TV7 Israel News.
Palautetta voi lähettää sähköpostitse: israelnews@tv7.fi.
Rukoilkaa rauhaa Israelille ja Jerusalemille!
Olen Jair Pinto. Shabbat shalom!
Suomalaisille katselijoillemme hyvää itsenäisyyspäivää -
ja nähdään maanantaina!
Suomennos: Sirpa Bågman